《春夏两相期 初夏同友人东郊外访吴绳圃园居》
清代·陈维崧

有罗罗、水烟千顷。夜来初浣篱径。紫艳红芳，屋角墙头相映。

草径小巷入都迷，竹暗层扉敲谁应。浅漾风帘，爱他草阁，居然舴艋。

幽栖不似尘境。只閒驱菊蠹，小除松瘿。湿翠难名，到此万缘真冷。

牙签乱插道书径，板桥对掩僧庐靓。惆怅曾分，半榻莺声，一杯花影。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。